20/12/2022 | Administración LocalMunicipal
Monfero
Anuncio aprobacion bases xerais procesos estabilización emprego temporal

ANUNCIO Aprobación das BASES XERAIS PARA A REGULACIÓN DOS PROCESOS SELECTIVOS CONVOCADOS POLO CONCELLO DE MONFERO PARA CUBRIR AS PRAZAS DE ESTABILIZACIÓN DE EMPREGO TEMPORAL INCLUÍDAS NAS OFERTAS DE EMPREGO PÚBLICO DE 2021 E 2022 A Xunta de Goberno local deste Concello, na sesión celebrada o 14 de decembro de 2022, acordou a aprobación das Bases Xerais para a regulación dos procesos selectivos convocados polo Concello de Monfero para cubrir as prazas de estabilización de emprego temporal incluídas nas ofertas de emprego público de 2021 e 2022, polo sistema de concurso. Dando cumprimento ao acordo da Xunta de Goberno Local, procédese á publicación íntegra das mesmas para xeral coñecemento. Monfero, 14 de decembro de 2022. O ALCALDE Andrés Feal Varela “BASES XERAIS PARA A REGULACIÓN DOS PROCESOS SELECTIVOS CONVOCADOS POLO CONCELLO DE MONFERO PARA CUBRIR AS PRAZAS DE ESTABILIZACIÓN DE EMPREGO TEMPORAL INCLUÍDAS NAS OFERTAS DE EMPREGO PÚBLICO DE 2021 E 2022. PRIMEIRA.- OBXECTO E CONTIDO Estas bases xerais teñen por obxecto regular os aspectos comúns dos procesos selectivos das convocatorias para cubrir as prazas vacantes no cadro de persoal do Concello de Monfero relativas aos procesos de estabilización de emprego temporal, de conformidade co establecido nas Disposicións Adicionais 6ª e 8ª da Lei 20/2021, de 28 de decembro, de medidas urxentes para a redución da temporalidade no emprego público. As especialidades de cada proceso selectivo (natureza e características dos postos, requisitos de titulación, baremación de méritos.) serán obxecto de regulación nas bases específicas que se aprobarán para rexer cada convocatoria. As presentes bases serán publicadas no Boletín Oficial da Provincia e no taboleiro de anuncios da sede electrónica do Concello de Monfero (sede. monfero. es), así como as bases específicas de cada convocatoria, que ademais serán publicadas, en extracto, no DOG e no BOE. Os restantes anuncios que deriven dos procesos selectivos serán publicados no Taboleiro de anuncios da sede electrónica do Concello de Monfero (sede. monfero. es). SEGUNDA.- ÁMBITO DE APLICACIÓN Estas bases xerais rexerán os procesos selectivos para a estabilización de emprego temporal no Concello de Monfero que se convoquen segundo as Ofertas de Emprego Público extraordinarias de 2021 e 2022 aprobadas, respectivamente, por Resolucións da Alcaldía nº 427/2021, do 21/12/2021, e 178/2022, do 26/05/2022, e publicadas no BOP n.º 245, do 27/12/2022, e BOP nº 101, do 30/05/2022. Rexeranse, igualmente, polo establecido nas correspondentes bases específicas e convocatorias. Previamente á publicación de cada convocatoria, se informará ao traballador/a afectado polo proceso de estabilización que se vai a convocar a súa praza e de que pode participar no referido proceso de selección. Así, o número de prazas vacantes, a súa denominación e características relaciónanse a continuación: TERCEIRA.- REQUISITOS DOS ASPIRANTES 1. Con carácter xeral, para ser admitidos á realización das probas selectivas os/as aspirantes deberán reunir os seguintes requisitos, sen prexuízo do que establezan as respectivas bases específicas de cada convocatoria: a) Ter a nacionalidade española ou cumprir os requisitos establecidos no artigo 57 do Texto Refundido da Lei reguladora do Estatuto Básico do Empregado Público (TREBEP) aprobado polo Real Decreto Lexislativo 5/2015 de 30 de outubro, respecto do acceso ao emprego público de nacionais doutros estados. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Posuír ou estar en condicións de obter o día que remate o prazo de presentación de instancias, a titulación esixida nas bases específicas que rexan cada convocatoria. No caso de titulacións obtidas no estranxeiro deberase estar en posesión da correspondente validación ou credencial que acredite a homologación, certificada pola Administración competente. d) Posuír a capacidade funcional para o desempeño das tarefas propias da praza á que se opta. Poderá ser admitido/a como aspirante o persoal que se atope en situación de suspensión de contrato por mor dunha incapacidade recoñecida polo INSS, que non sexa invalidante en grao absoluto, e polo tanto se atope, na data de inicio de presentación de solicitudes, en situación de revisión por parte do INSS. No momento oportuno do procedemento deberá acreditar que reúne todos os requisitos esixidos e presentar toda a documentación xustificativa indicada na base 13 da convocatoria, cos efectos establecidos nela no caso de non facelo. e) Non ter sido separado mediante expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario ou para exercer funcións similares ás que desempeñaban no caso de persoal laboral, no que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Posuír un título acreditativo do nivel de coñecemento da lingua Galega correspondente a cada proceso de selección, que se especificará nas bases específicas. Os que non o acrediten deberán superar unha proba de coñecemento da lingua galega. g) Ter ingresado na conta bancaria do Concello de Monfero, a cantidade fixada como dereitos de exame, de conformidade coa base 6ª das presentes bases. h) Cumprir os demais requisitos esixidos para o ingreso nas respectivas bases específicas.2. Todos os requisitos sinalados no apartado anterior deberán posuílos os aspirantes o día que remate o prazo para presentar as solicitudes e conservalos durante todo o proceso selectivo. CUARTA.- SOLICITUDES E DOCUMENTACIÓN 1.- As solicitudes deberán cumprimentarse no modelo oficial que será facilitado nas Oficinas do Rexistro do Concello de Monfero ou a través de internet, na Sede electrónica do Concello de Monfero (sede. monfero. es), e se incluirá nas bases específicas de cada convocatoria.2.- A dita solicitude, dirixida á Alcaldía do Concello de Monfero, cos datos persoais do solicitante e a denominación da praza convocada á que opta, irá acompañada dunha fotocopia do documento nacional de identidade ou a tarxeta acreditativa da súa identidade expedida polas autoridades competentes no caso de cidadáns comunitarios e, no seu caso, da documentación acreditativa dos requisitos esixidos e dos méritos alegados. Na instancia, os aspirantes manifestarán que reúnen todas e cada unha das condicións e requisitos esixidos na base terceira, referidas ao día no que conclúa o prazo de presentación de instancias. As copias aportadas non será necesario que sexan compulsadas, bastando a declaración responsable do interesado/a sobre a autenticidade dos mesmos así como dos datos que figuran na instancia, sen prexuízo de que o Tribunal ou órgano competente do Concello poidan requirir que os aspirantes acrediten a veracidade das circunstancias ou documentos aportados, que foran obxecto de valoración. Presumirase que a documentación achegada polos solicitantes é auténtica, agás nos casos que constan nestas bases, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.3.- Neste senso, só se terán en conta os méritos que se xustifiquen documentalmente dentro do prazo de presentación de instancias.4.- Segundo o sinalado na base terceira, os aspirantes exentos do exame de galego deberán tamén facelo constar na súa instancia e xustificalo aportando o certificado oficial correspondente.5.- Respecto da valoración dos méritos relativos á experiencia profesional, acreditaranse aportando informe de vida laboral e unha certificación da corporación ou administración que acredite o posto ocupado e tempo traballado, especificando o tempo traballado de forma ininterrompida, a data de inicio e a data de finalización.6.- No caso de equivalencia ou homologación de titulacións deberá xustificarse co certificado expedido polo organismo competente para establecelas. No caso de esixencia de habilitacións profesionais deberá acreditarse co correspondente certificado expedido polo organismo competente.7.- En ningún caso se terán en conta méritos non alegados na solicitude ou non acreditados documentalmente en prazo.8.- Coa presentación de instancias entenderase que os aspirantes aceptan e acatan as bases xerais e específicas das convocatorias.9.- De acordo co establecido nos artigos 59 do TREBEP e no Real Decreto lexislativo 1/2013 de 29 de novembro polo que se aproba o Texto refundido da Lei Xeral de Dereitos das Persoas con Discapacidade e a súa inclusión social, no presente proceso serán admitidas as persoas con discapacidade en igualdade de condicións. Os aspirantes con algunha discapacidade deberán presentar certificación expedida polo órgano competente da súa Comunidade Autónoma ou da Administración do Estado, que acredite a dita condición, así como a súa capacidade para desempeñar as tarefas correspondentes ás prazas obxecto da presente convocatoria. No seu caso, a comisión de selección establecerá, para as persoas con discapacidade que o soliciten, as adaptacións posibles de tempo e medios, para a realización de probas, debendo a tal efecto presentar a petición correspondente na solicitude de participación na convocatoria específica. QUINTA. PRAZO E LUGAR DE PRESENTACIÓN DAS INSTANCIAS 1.- O prazo para presentar as solicitudes será de 20 días naturais, contados a partir do día seguinte ó da publicación do extracto do anuncio da convocatoria específica no Boletín Oficial do Estado.2.- A presentación de solicitudes poderá facerse presencialmente no Rexistro Xeral do Concello de Monfero ou, vía telemática, a través da sede electrónica do Concello de Monfero, así como en calquera das formas establecidas no artigo 16.4 da Lei 39/2015, de 1 de outubro, do procedemento administrativo común das administracións públicas. As solicitudes que se presenten a través da oficina de Correos deberán entregarse en sobre aberto para ser seladas e datadas polo funcionario de Correos antes de ser certificadas. Neste caso os aspirantes deberán comunicar a súa presentación mediante e-mail (correo@monfero. es) durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública. En caso de non realizar esta comunicación, vía correo electrónico, quedarán excluídas do procedemento de selección.3.- Os aspirantes quedan vinculados aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. SÉXTA.- DEREITOS DE EXAME 1.- Será requisito necesario para participar nestas probas selectivas aboar, dentro do prazo de presentación de instancias, as Taxas pola inscricións nas probas selectivas convocadas, segundo o establecido na Ordenanza Fiscal reguladora da taxa, en función do grupo de clasificación da praza convocada: 2.- O solicitante aportará xunto coa súa instancia, copia do documento de transferencia ou ingreso.3.- A conta na que se poderá realizar o ingreso é a seguinte: ABANCA: ES27 2080 3112 2931 1000 0027.4.- En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta.5.- A taxa por dereitos de exame deberá aboarse necesariamente dentro do prazo de presentación de instancias, e a falta de pago en dito prazo determinará a exclusión definitiva do aspirante das probas selectivas. SÉTIMA.- ADMISIÓN DE ASPIRANTES 1. Finalizado o prazo de presentación de solicitudes, a Alcaldía ditará resolución no prazo máximo dun mes, aprobando a lista provisional de admitidos e excluídos, especificando, no seu caso, os motivos da exclusión e o prazo de subsanación de defectos e presentación de reclamacións. A dita resolución publicarase no Taboleiro de anuncios da sede electrónica do Concello de Monfero (sede. monfero. es) así como no Boletín Oficial da Provincia. No caso de non existir defectos a emendar, a listaxe provisional considerarase definitiva a todos os efectos 2. Os aspirantes disporán, nos termos do artigo 68 da lei 39/2015 de 1 de outubro de Procedemento Administrativo Común das Administracións Públicas (LPACAP) e o artigo 14.3 do Real Decreto 203/2021 de 30 de marzo que aproba o Regulamento de actuacións e funcionamento do sector público por medios electrónicos, de dez días hábiles, contados dende o día seguinte á publicación da listaxe, para emendar o defecto que motivase a exclusión ou presentar reclamacións.3. Rematado o prazo de emenda e resoltas as reclamacións presentadas, ditarase pola Alcaldía nova resolución, estimando ou desestimando as reclamacións, e aprobará a lista definitiva de admitidos e excluídos, publicándoa no Taboleiro de anuncios da Sede electrónica do Concello de Monfero e no Boletín Oficial da Provincia.4. O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas.5. Contra a resolución da alcaldía aprobando a lista definitiva poderán interpoñerse, alternativamente, recurso de reposición ante o mesmo órgano, no prazo dun mes dende o seguinte ao da notificación, ou recurso contencioso-administrativo perante o Xulgado do contencioso administrativo de A Coruña no prazo de dous meses, segundo os artigos 123 e 124 da lei 39/2015 de 1 de outubro (LPACAP) e o artigo 46 da lei 29/1998 de 13 de xullo da Xurisdición contencioso-administrativa. Todo isto, sen prexuízo de que os interesados poidan interpoñer calquera outro recurso que estimen oportuno. OITAVA.- TRIBUNAL CUALIFICADOR 1.- Os membros dos tribunais cualificadores de cada unha das distintas probas selectivas convocadas serán designados pola Alcaldía segundo o disposto no artigo 59 da Lei de emprego de Galicia e no artigo 60 do TREBEP. Constituirase atendendo aos principios de imparcialidade, profesionalidade e especialidade, en función da dispoñibilidade de recurso, tendendo á paridade entre homes e mulleres.2.- Cada un dos tribunais cualificadores estará integrado por cinco membros titulares e cinco suplentes: presidente/a, secretario/a e tres vogais, procurando na medida do posible a paridade entre homes e mulleres. Todos os membros do tribunal deberán contar con titulación ou especialización igual ou superior á esixida para o acceso á praza convocada ou pertencer a grupos de clasificación profesional para cuxo acceso se esixa titulación igual ou superior á esixida para a praza convocada.3.- A pertenza aos órganos de selección será sempre a título individual, non podendo ostentarse en representación nin por conta de ninguén.4.- Non poderán formar parte dos tribunais as persoas de elección ou designación política, nin os funcionarios interinos e o persoal eventual.5.- Cada tribunal poderá dispoñer a incorporación aos seus traballos de asesores técnicos, con voz e sen voto, limitándose os mencionados asesores a prestaren a súa colaboración nas súas especialidades técnicas 6.- A designación dos membros dos tribunais pola Alcaldía farase pública xunto coa resolución definitiva de admitidos e excluídos, publicándose no taboleiro de anuncios da sede electrónica do Concello de Monfero (sede. monfero. es) e no BOP.7.- Os membros dos tribunais deberán absterse de intervir, comunicándolle ó presidente, cando concorran neles algunha das circunstancias previstas no artigo 23 e 24 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención.8.- O tribunal cualificador deberá constituírse na data que designe a Alcaldía para cada un dos procesos selectivos convocados, entendéndose validamente constituído cando asista a maioría absoluta dos membros de cada tribunal, titulares ou suplentes.9.- Os membros dos tribunais, que ten a condición de órgano colexiado, axustarán a s súas actuacións en todo momento ao disposto na Lei 40/2015 de 1 de outubro do Réxime Xurídico do Sector Público (LRXSP) e ás bases xerais e ás específicas reguladoras de cada convocatoria. Os tribunais resolverán as dúbidas que xurdan na súa aplicación e poderán tomar os acordos que garantan a boa orde do proceso naqueles supostos que non estean previstos nas bases. As decisións que adopte vinculan á Administración sen prexuízo de que esta poida proceder a súa revisión segundo o establecido no artigo 106 da lei 39/2015 de 1 de outubro de procedemento administrativo común das administracións públicas e restante normativa de aplicación.10.- Para os efectos de percepción de indemnizacións por asistencia como membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.11.- Os membros do tribunal poderán en calquera momento do proceso, requirir aos aspirantes para que presenten a documentación acreditativa dos requisitos esixidos na convocatoria.12.- Contra os acordos do tribunal poderá interpoñerse recurso administrativo de alzada ante o órgano que o nomeou, segundo o artigo 121 da Lei 39/2015 de Procedemento Administrativo común das administracións públicas. NOVENA.-SISTEMA DE SELECCIÓN. Os procesos de selección realizaranse polo sistema de concurso de conformidade co establecido nas Disposicións Adicionais 6ª e 8ª da Lei 20/2021, de 28 de decembro, de medidas urxentes para a redución da temporalidade no emprego público 9.1. CONCURSO Consistirá na valoración dos méritos que se sinalen nas bases específicas de cada convocatoria. A puntuación máxima será de 100 puntos, distribuídos do seguinte xeito: a) Experiencia profesional e antigüidade na administración, máximo 60 puntos. b) Formación académica/complementaria, máximo 40 puntos. Valoraranse os seguintes méritos: 9.1.1.-EXPERIENCIA PROFESIONAL E ANTIGÜEDADE: 9.1.1. a.- Servizos prestados como persoal funcionario interino en corpos ou escalas ou como persoal laboral temporal na mesma ou en similar categoría profesional da praza a que se opta, na Entidade Local convocante: 0,40 puntos por cada mes completo de servizos prestados.9.1.1. b.- Servizos prestados como persoal funcionario interino no corpo ou escala ou como persoal laboral temporal na mesma ou similar categoría profesional a que se opta, noutra Administración municipal: 0,20 puntos por cada mes completo de servizos prestados.9.1.1. c.- Servizos prestados como persoal funcionario interino no corpo ou escala ou como persoal laboral temporal na mesma ou similar categoría profesional a que se opta, noutra Administración: 0,15 puntos por cada mes completo de servizos prestados.9.1.1. d.- Servizos prestados como persoal funcionario interino ou como persoal laboral temporal noutros postos na Entidade Local convocante: 0,10 puntos por cada mes completo de servizos prestados. Para a valoración do tempo de servizos prestados, achegarase informe de vida laboral expedido pola Tesourería Xeral da Seguridade Social, no que se especifican os días cotizados en cada contrato, que serán os que teñan en conta, no seu conxunto, con independencia de que correspondan a un ou varios contratos, (en períodos de 30 días) sen computar como días cotizados os de vacacións retribuídas e non desfrutadas nin os contratos de prácticas, formación e aprendizaxe, nin se computará como experiencia no ámbito das Administracións Públicas a experiencia adquirida ao servizo de empresas que presten servizos externalizados polas devanditas Administracións. Non se valorarán as fraccións de mes, entendendo un mes por 30 días naturais. Os servizos prestados a tempo parcial reduciranse proporcionalmente. A acreditación dos méritos por tempo de servizos prestados realizarase mediante a presentación do Informe de vida laboral acompañado das certificacións das Administracións públicas correspondentes expedida polo Secretario/a (ou funcionario con cargo equivalente da Administración ou organismo público que o expida), na que deberá figurar, como mínimo: a Administración pública, o vínculo ou réxime xurídico, a denominación do grupo/categoría/posto, e a data de inicio e finalización dos servizos prestados. No caso de que coa documentación presentada non se acredite o obxecto da contratación ou relación con claridade e precisión, non se terán en conta os méritos que se aleguen. A puntuación máxima do total do punto 9.1.1. será de 60 puntos.9.1.2.-FORMACIÓN: Pola asistencia, debidamente xustificada, a cursos de formación, académica e complementaria, e perfeccionamento, homologados, acreditados, convocados, impartidos ou realizados pola Comisión de Formación Continuada do Ministerio de AAPP, ou pola Comisión Autonómica, Administracións Públicas, Universidades, INEM, Colexios Profesionais ou Organizacións Sindicais, sempre que teñan contidos relacionados cas funcións propias da categoría: -Por cada hora (para o grupo Agrupacións profesionais (Grupo E da Lei 30/1984): 0,80 puntos. -Por cada hora (para o resto dos grupos): 0,40 puntos. Valoraranse en todas as prazas os cursos de informática e prevención de riscos, que cumpran os criterios recollidos no apartado 9.1.2. A puntuación máxima do total do punto 9.1.2. será de 40 puntos. Só se terán en conta os méritos que se posúan na data de finalización do prazo de presentación de solicitudes para o proceso selectivo, sen tomar en consideración os alegados con posterioridade á citada data. No caso de que os documentos achegados non xustifiquen plenamente os méritos alegados, orixinando dúbidas para o órgano cualificador, non se terán en conta nin serán valorados nin puntuados. No caso de non acreditar a través das correspondentes certificacións públicas os méritos achegados, non serán valorados na fase de concurso DÉCIMA. COÑECEMENTO DA LINGUA GALEGA Os aspirantes deberán posuír un título acreditativo do nivel de coñecemento da lingua galega correspondente á praza a estabilizar, que se concretará nas bases específicas. Os aspirantes que non o acrediten deberán superar unha proba de coñecemento que en ningún caso computará como mérito e que se realizará a aquelas persoas que non posuíran o título acreditativo de galego con anterioridade á convocatoria. A tales efectos, estes aspirantes deberán sinalar na súa solicitude de participación en dito proceso selectivo esta circunstancia. A proba de coñecemento da lingua galega realizarase unha vez finalizado o concurso de méritos e o desempate, de ser preciso, a aquelas persoas que vaian ser propostas para a obtención de praza e cualificarase como apta ou non apta. No caso de que esta proba de coñecemento sexa cualificada como non apta, a persoa candidata será excluída do proceso de selección e a seguinte coa puntuación de méritos máis alta será proposta para a obtención da praza. Se esta persoa non tivese acreditado con anterioridade o coñecemento da lingua galega correspondente, deberá someterse á referida proba de galego cos mesmos efectos expostos con anterioridade. DÉCIMO PRIMEIRA.- CUALIFICACIÓN FINAL 1.- Concluída a valoración de méritos dos aspirantes o tribunal a publicará no taboleiro de anuncios da sede electrónica (sede. monfero. es). 2.- Os aspirantes disporán dun prazo de dez días hábiles, contados dende o seguinte á publicación das valoracións, para formular alegacións.3.- Transcorrido o citado prazo, o Tribunal resolverá as alegacións presentadas, se as houbera. Noutro caso, a valoración total dos méritos de cada aspirante elevarase automaticamente a definitiva e publicarase no taboleiro de anuncios da sede electrónica (sede. monfero. es). 4.- A puntuación definitiva do proceso selectivo estará determinada pola suma das puntuacións obtidas na fase de concurso.5.- Despois resolveranse os empates, no caso de producirse, na forma establecida na base 12.3, e realizarase a proba de coñecemento da lingua galega, á que se refire a base anterior, a aqueles candidatos que o precisen, sempre que acadasen a puntuación mínima necesaria indicada no punto seguinte.6.- Deseguido, o Tribunal publicará no taboleiro de anuncios da sede electrónica (sede. monfero. es), a relación de aprobados por orde da puntuación obtida, sendo necesario alcanzar unha puntuación mínima de 20 puntos na valoración da experiencia profesional na praza á que se opta, agás nas prazas de persoal fixo descontinuo, nas que a puntuación mínima necesaria, será de 10 puntos para a praza de Técnico de Turismo e de 5 puntos para a praza de Socorrista, e a elevará á Alcaldía coa proposta de nomeamento, previa á presentación da documentación indicada na base seguinte.7.- A proposta do tribunal cualificador terá carácter vinculante para a Alcaldía. DÉCIMO SEGUNDA.- RELACIÓN DE APROBADOS E DESEMPATE.1.- Non poderá superar o proceso selectivo un número de aspirantes superior ao de prazas convocadas. O tribunal non poderá en ningún caso aprobar a aqueles que non acaden a puntuación mínima indicada na base 11.6, nin declarar que superaron as probas selectivas un número superior de aspirantes ao de postos convocados en cada proceso selectivo, O tribunal non poderá propoñer un número de candidatos aprobados superior ao número de prazas convocadas. Calquera proposta de aprobados que contraveña o establecido anteriormente será nula de pleno dereito Non obstante o anterior, sempre que os órganos de selección propuxeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, na acta da última sesión incluirase unha relación dos aspirantes (lista de reserva), que, tendo superado o exercicio da oposición, de ser o caso, non fosen propostos inicialmente, co fin de poder ser nomeados no caso de que se produzan renuncias ou imposibilidade de nomeamento dos aspirantes seleccionados.2.- O tribunal poderá declarar desertas aquelas prazas convocadas que non resulten cubertas por non ter superado o proceso selectivo ningún aspirante ou non presentarse candidatos.3.- No suposto de empate nas puntuacións totais finais de dous ou máis aspirantes, este resolverase atendendo, sucesivamente, se fora necesario, ós seguintes criterios: · A favor da persoa que obtivera maior puntuación no punto 9.1.1. a. · A favor da persoa que obtivera maior puntuación no punto 9.1.1. b · De persistires o empate, farase un sorteo público no Concello de Monfero, anunciado, no taboleiro de anuncios da sede electrónica (sede. monfero. es), cunha antelación mínima de 10 días hábiles. DÉCIMO TERCEIRA: PRESENTACIÓN DE DOCUMENTACIÓN 1.- O Alcalde aprobará a relación de aprobados e a publicará no BOP, requiríndolles para que, no prazo de vinte (20) días naturais, contados desde o seguinte ao que se faga pública a citada relación, presenten a seguinte documentación, acreditativa da súa capacidade e demais requisitos esixidos na convocatoria: a) Documento nacional de identidade mediante copia compulsada. b) Fotocopia debidamente compulsada do título académico esixido para o ingreso e orixinais dos documentos acreditativos dos méritos alegados e valorados. c) Certificado médico actualizado -considerarase actualizado se non ten unha antigüidade superior a tres meses, sen prexuízo dun posterior recoñecemento, de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de minusvalía deberá aportarse tamén o certificado acreditativo correspondente d) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente. e) Documentación xustificativa daqueles outros requisitos esixidos para o ingreso nas bases específicas de cada proceso selectivo. f) Fotocopia do número de afiliación á Seguridade Social acompañada do orixinal, ou de ser o caso, xustificación de non estar afiliado. g) Certificación da titularidade da conta bancaria na que se aboarán as súas retribucións. h) Calquera outro documento requirido nas bases específicas de cada convocatoria para participar no proceso selectivo debidamente compulsado.2.- Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito.3.- Os que dentro do prazo indicado, e salvo os casos de forza maior, non presentasen a documentación ou non reuniran os requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo. A Alcaldía, baseándose na relación de cualificacións finais descrita na Base 12ª.1., acordará a tramitación dun novo nomeamento. DÉCIMO CUARTA.- NOMEAMENTO E TOMA DE POSESIÓN OU CONTRATACIÓN 1.- Concluído o proceso selectivo, os aspirantes seleccionados, cun número que non poderá exceder en ningún caso ao de postos convocados, serán nomeados funcionarios de carreira ou persoal laboral fixo pola Alcaldía, unha vez que xustifiquen documentalmente o cumprimento dos requisitos previstos nestas bases para o ingreso.2.- A continuación, a Alcaldía ordenará a publicación dos nomeamentos no Boletín Oficial da Provincia e no DOG.3.- Unha vez publicado o nomeamento no BOP, procederase á formalización da preceptiva toma de posesión ou do contrato de traballo no prazo de 1 mes desde a dita publicación.4.- Os postos de traballo vacantes que se van cubrir como consecuencia destes procesos selectivos adxudicaranse de acordo coas peticións das persoas interesadas segundo a orde de puntuación obtida no proceso selectivo.5.- Os aspirantes contratados ou que tomen posesión dos seus postos quedarán sometidos ao réxime de incompatibilidades vixente e non poderá compaxinar o desempeño do seu posto de traballo con calquera outros postos, prazas, cargos ou empregos públicos remunerados. DÉCIMO QUINTA.- CARÁCTER VINCULANTE DAS BASES Estas Bases Xerais vincularán ó Concello de Monfero, aos tribunais cualificadores e aos aspirantes que participen nos procesos selectivos que sexan convocados a través das bases específicas de cada proceso selectivo. DÉCIMO SEXTA.- INCIDENCIAS Os tribunais de cada proceso selectivo quedan facultados para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. Os aspirantes poderán dirixir ao órgano competente as comunicacións sobre incidencias relativas á actuacións do tribunal, así como as reclamacións, queixas, peticións ou suxestións sobre o proceso selectivo. DÉCIMO SÉTIMA.- RÉXIME XURÍDICO E NORMATIVA DE APLICACIÓN. O proceso selectivo suxeitarase ao disposto nestas Bases Xerais e nas bases específicas de cada convocatoria e, no que non estea previsto nestas, ao establecido nas seguintes normas e restantes concordantes: • - Lei 7/1985, de 2 de abril, Reguladora das Bases do Réxime local -LRBRL-. • - Lei 20/2021, de 28 de decembro, de medidas urxentes para a redución da temporalidade no emprego público. • - Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público -TREBEP-. • - Lei 2/2015 de 29 de abril que regula o emprego público de Galicia. • - Real Decreto Lexislativo 781/1986 de 18 de abril que regula o Texto Refundido das disposicións legais vixentes en materia de réxime local. • - Real Decreto 364/1995 de 10 de marzo que aproba o Regulamento xeral de ingresos ao servizo da Administración do Estado. • - Disposicións concordantes. DÉCIMO OITAVA.- DISPOSICIÓN FINAL. Contra estas bases xerais que poñen fin á vía administrativa e cantos actos administrativos deriven das mesmas, os interesados poderán interpoñer, alternativamente, o recurso de reposición potestativo, no prazo dun mes dende a súa publicación ou notificación, ante a alcaldía, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, no prazo de dous meses contados dende o seguinte ao da publicación ou da notificación da resolución do recurso de reposición ou da data en que este se entenda desestimado, ante o Xulgado do contencioso administrativo de A Coruña, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa. Todo isto sen prexuízo do dereito dos interesados a formular calquera outro recurso que se considere pertinente. Monfero, 14 de decembro de 2022 O Alcalde Andrés Feal Varela